CELEX: 62020TN0494
Language: et
Date: 2020-07-27 00:00:00
Title: Kohtuasi T-494/20: 27. juulil 2020 esitatud hagi – Satabank versus EKP

3.11.2020   
            
            
               ET
            
            
               Euroopa Liidu Teataja
            
            
               C 371/16
            
         
      27. juulil 2020 esitatud hagi – Satabank versus EKP
      (Kohtuasi T-494/20)
      (2020/C 371/19)
      Kohtumenetluse keel: inglise
      
         Pooled
      
      
         Hageja: Satabank plc (St. Julians, Malta) (esindaja: advokaat O. Behrends)
      
         Kostja: Euroopa Keskpank
      
         Nõuded
      
      Hageja palub Üldkohtul:
      
                  —
               
               
                  tühistada Euroopa Keskpanga 15. mai 2020. aasta otsus, millega Euroopa Keskpank (edaspidi „EKP“) keeldus üle võtmast otsest järelevalvet ja andma pädevale isikule juhtnööre, et tagada pangale juurdepääs tema ruumidele, teabele, süsteemidele, toimikutele, töötajatele ja ressurssidele;
               
            
                  —
               
               
                  mõista kohtukulud välja hagejalt.
               
            
         Väited ja peamised argumendid
      
      Hagi põhjenduseks esitab hageja kaheksa väidet.
      
                  1.
               
               
                  Esimene väide, mille kohaselt eeldas EKP ekslikult, et taotletud tegevus jääb väljapoole EKP pädevust, samuti ei põhjendanud EKP oma otsust asjakohaselt.
               
            
                  2.
               
               
                  Teine väide, et vaidlustatud otsus rikub hageja õigust, mis on sätestatud Euroopa Liidu põhiõiguste harta artiklis 47.
               
            
                  3.
               
               
                  Kolmas väide, et EKP rikkus hageja õigust, mis on sätestatud Euroopa Liidu põhiõiguste harta artiklis 41.
               
            
                  4.
               
               
                  Neljas väide, et EKP rikkus hageja õigust, mis on sätestatud Euroopa Liidu põhiõiguste harta artiklis 17.
               
            
                  5.
               
               
                  Viies väide, et EKP rikkus hageja õigust, mis on sätestatud Euroopa Liidu põhiõiguste harta artiklis 16.
               
            
                  6.
               
               
                  Kuues väide, mille kohaselt on EKP rikkunud oma kohustusi, mis tulenevad nõukogu määruse (EL) nr 1024/2013 (1) artikli 6 lõike 5 punktist b ja Euroopa Keskpanga määruse (EL) nr 468/2014 (2) artiklist 67.
               
            
                  7.
               
               
                  Seitsmes väide, mille kohaselt rikkus EKP põhimõtet, et EKP peab tegutsema viisil, mis võimaldab regulatsioonides sätestatud kohustusi täita.
               
            
                  8.
               
               
                  Kaheksas väide, et EKP kuritarvitas võimu (détournement de pouvoir).
               
            
         (1)  Nõukogu 15. oktoobri 2013. aasta määrus (EL) nr 1024/2013, millega antakse Euroopa Keskpangale eriülesanded seoses krediidiasutuste usaldatavusnõuete täitmise järelevalve poliitikaga (ELT 2013, L 287, lk 63).
      
         (2)  Euroopa Keskpanga 16. aprilli 2014. aasta määrus (EL) nr 468/2014, millega kehtestatakse raamistik Euroopa Keskpanga ja riiklike pädevate asutuste vaheliseks ning riiklike määratud asutustega tehtavaks koostööks ühtse järelevalvemehhanismi raames (ühtse järelevalvemehhanismi raammäärus) (EKP/2014/17) (ELT 2014, L 141, lk 1).